18/09/2013 | Administración LocalMunicipal
Coristanco
Aprobación padróns municipais do ano 2013

En data 06/09/2013 pola alcaldía do Concello de Coristanco ditouse o decreto que a continuación se transcribe: Vistos os padróns confecionados pola Recaudación Municipal correspondentes aos principais impostos municipais para o exercicio de 2013 (R. E. Nº 3718 de 19/08/2013). Visto que dacordo co disposto na Resolución de Alcaldía de data 15 de xuño de 2011, de delegación de competencias na Xunta de Goberno Local deste Concello, corresponde a este órgano a competencia para “aprobar os padróns de taxas e impostos municipais, salvo os que teñan unha liquidación diferente á anual”. Considerando o disposto nos artigos 14 da Lei 30/92, de 26 de novembro, de Réximen Xurídico das Administracións Públicas e do Procedemento Administrativo Común e 116 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2868/1986, de 28 de novembro, sobre avocación de competencias delegadas. Tendo en conta que a presentación dos padróns tivo lugar o pasado 19/08/2013, foron informados pola intervención municipal o pasado 21/08/2013, e que a secretaría deste Concello atopouse desempeñada accidentalmente dende o 23/08/2013 ata o 30/08/2013 polo permiso de vacacións da súa titular, non considerando esta Alcaldía procedente sobrecargar de traballo a funcionaria sustituta mediante a covocatoria e celebración da correspondente Xunta de Goberno Local ca finalidade de aprobar os padróns sinalados. Tendo en conta que esta Alcaldía, asesorado polo servizo de recaudación municipal considera necesario empezar o período de cobranza o próximo día 16 de setembro de 2013, e que a Xunta de Goberno Local, como órgano colexiado, está suxeita a unha previa convocatoria e celebración de sesión, e que é urxente para a facenda municipal aprobar os padróns para poder proceder a súa xestión recaudatoria no prazo sinalado, esta alcaldía no uso das atribucións conferidas pola lei, RESOLVE: Primeiro.- Avocar a competencia asumida pola Xunta de Goberno Local en virtude do disposto na Resolución de Alcaldía de data 15 de xuño de 2011 referente a “aproba-los padróns de taxas e impostos municipais, salvo os que teñan unha liquidación diferente da anual”, a efectos de resolver o presente expediente. Segundo.- Aprobar o Padrón do Imposto sobre actividades económicas para o exercicio 2013 por un importe total de CENTO NOVE MIL SEISCENTOS CORENTA EUROS E DEZASEIS CÉNTIMOS (109.640,16 euros), correspondendo un total de 87.712,13 euros á cota municipal e un total de 21.928,03 euros á cota provincial. Terceiro.- Aprobar o Padrón do Imposto sobre bens inmobles de natureza urbana para o exercicio 2013 por un importe total de SETECENTOS SETENTA E CATRO MIL SETECENTOS TRINTA E SETE EUROS E ONCE CÉNTIMOS (774.737,11 euros). Cuarto.- Aprobar o Padrón do Imposto sobre bens inmobles de características especiais para o exercicio 2013 por un importe total de SESENTA MIL QUINIENTOS TRES EUROS E CINCUENTA E NOVE CÉNTIMOS (60.503,59 euros). Quinto.- Aprobar o Padrón do Imposto sobre bens inmobles de natureza rústica para o exercicio 2013 por un importe total de SESENTA E OITO MIL TRESCENTOS SESENTA E TRES EUROS E TRINTA E NOVE CÉNTIMOS (68.363,39 euros). Sexto.- Aprobar o Padrón da taxa de lixo de vivendas para o exercicio 2013 por un importe total de CENTO SESENTA MIL NOVECENTOS CORENTA E UN EUROS E OITENTA E OITO CÉNTIMOS (160.941,88 euros). Sétimo.- Que, por tratarse de tributos de cobro periódico por recibo, o presente acordo se expoña ao público mediante edicto que se publicará no B. O. P. e no taboleiro de anuncios da Corporación. Esta exposición polo prazo de quince días, desde a correspondente publicación, servirá de notificación colectiva a tódolos contribuíntes, nos temos establecidos no artigo 102.3 da Lei 58/2003, Xeral Tributaria. Oitavo.- Fixar o período de cobro do presente padrón en período voluntario dende o 16 de setembro de 2013 ao 20 de novembro de 2013. Noveno.- Notificar o presente acordo ao Servizo de Xestión e Recaudación muncipal para que proceda a xestionar o seu cobro e dar traslado do mesmo aos servizos económicos do Concello para a súa constancia e efectos. Décimo.- Que se dea conta do presente acordo á Xunta de Goberno Local na próxima sesión ordinaria que se celebre. Coristanco, 6 de setembro de 2013 O alcalde en funcións, Junliang Dunne El Ghandour.